cyanic-selkie/wikianc huggingface dataset:
Σιχισμός στο Πακιστάν
Δημογραφία
Σύμφωνα με τη Nadra (Εθνική Αρχή Βάσεων Δεδομένων και Εγγραφής) της Πακιστανικής Κυβέρνησης, το 2012 υπήρχαν 6,146 καταγεγραμμένοι Σιχ στο Πακιστάν. Ωστόσο, η απογραφή που έγινε από το Κέντρο Πόρων και Μελετών του Σιχισμού (Sikh Resource and Study Centre (SRSC)) την προηγούμενη χρονιά, ανέφερε πως ο πληθυσμός των Σιχ στο Πακιστάν ανέρχεται στις 50,000. Οι περισσότεροι κατοικούν στην περιοχή Κιμπέρ-Πακτούνκβα, και ακολουθούν οι πόλεις Σινδ και Παντζάμπ. Άλλες πηγές, συμπεριλαμβανομένου του Υπουργείου Εξωτερικού των ΗΠΑ, ισχυρίζονται πως ο πληθυσμός των Σιχ στο Πακιστάν ανέρχεται στις 20,000.
Διασπορά Πακιστανών Σιχ
Αρκετοί Πακιστανοί Σιχ έχουν μεταναστεύσει και συνεχίζουν να μεταναστεύουν σε χώρες όπως το Ηνωμένο Βασίλειο και ο Καναδάς. Σύμφωνα με απογραφή του Ηνωμένου Βασιλείου που έγινε το 2001, υπήρχαν 346 Πακιστανοί Σιχ στη χώρα. Επίσης, υπάρχει μια αυξανόμενη Πακιστανική κοινότητα αποδήμων Σιχ στα Ηνωμένα Αραβικά Εμιράτα.
Πριν την ανεξαρτησία των Ινδία και Πακιστάν
Πριν την ανεξαρτησία του 1947, δύο εκατομμύρια Σιχ κατοικούσαν στο σημερινό Πακιστάν και ήταν εξαπλωμένοι σε όλο το βόρειο τμήμα της χώρας, ειδικά στην περιοχή του Παντζάμπ, παίζοντας σημαντικό ρόλο στην οικονομία ως αγρότες, επιχειρηματίες και έμποροι. Μεγάλοι πληθυσμοί Σιχ κατοικούσαν στις μεγαλύτερες πόλεις του Παντζάμπ όπως οι Λαχόρη, Ραβαλπίντι και Φαϊσαλάμπαντ.
Η Λαχόρη, η πρωτεύουσα του Παντζάμπ, ήταν και είναι μέχρι σήμερα η τοποθεσία πολλών σημαντικών θρησκευτικών και ιστορικών τοποθεσιών του Σιχισμού, συμπεριλαμβανομένου και του τάφου του Ραντζίτ Σινγκ. Η κοντινή πόλη Νανκάνα Σαχίμπ, έχει εννέα γκουντβάρας (ιερούς ναούς) και αποτελεί τη γενέτειρα του ιδρυτή του Σιχισμού, Γκουρού Νάνακ Ντεβ. Κάθε γκουντβάρα της πόλης σχετίζεται με ένα διαφορετικό γεγονός από τη ζωή του Γκουρού Νάνακ Ντεβ. Η πόλη παραμένει ένα σημαντικό μέρος προσκυνήματος για τους Σιχ παγκοσμίως.
Ανεξαρτησία του Πακιστάν (1947)
Η μεγαλύτερη Σιχ κοινότητα του Πακιστάν βρίσκεται στην Πεσαβάρ, στην περιοχή Κιμπέρ-Πακτούνκβα, όπου ο νόμος Παστούν περί «ναναβάτι» (πρόστασία) μείωσε την κλίμακα της βίας η οποία μαινόταν κατά μήκος του Ινδού ποταμού στο Παντζάμπ. Παρά τις μακροχρόνιες εντάσεις μεταξύ Σιχ και Μουσουλμάνων στη Νότια Ασία, οι Παστούν ήταν ανεκτικοί προς τη θρησκευτική μειονότητα των Σιχ. Σήμερα, υπάρχουν μικρές κοινότητες Σιχ στη Λαχόρη και στη Νανκάνα Σαχίμπ στο Παντζάμπ καθώς οι Σιχ και οι Ινδουιστές των επαρχιών του Δυτικού Παντζάμπ (Πακιστάν) και του Σινδ, έχουν μεταναστεύσει στην Ινδία μετά την ανεξαρτησία του Πακιστάν το 1947. Αυτές οι προσφυγικές κοινότητες των Σιχ και των Ινδουιστών επέφεραν σημαντική επιρροή στην κουλτούρα και την οικονομία της Ινδικής πρωτεύουσας, Δελχί. Σήμερα, τμήματα των πληθυσμών του Δελχί και των πολιτειών του Ανατολικού Παντζάμπ και της Χαρυάνα στην Ινδία, μπορούν να εντοπίσουν την καταγωγή τους σε πόλεις και χωριά του σημερινού Πακιστάν, συμπεριλαμβανομένου και του πρώην Ινδού Πρωθυπουργού, Μανμοχάν Σινγκ.
Λόγω του ταραχώδους εμφυλίου πολέμου και των συγκρούσεων στο γειτονικό Αφγανιστάν, υπήρξε μια εισροή Αφγανών Σιχ προσφύγων στο Πακιστάν. Το Αφγανιστάν, όπως και το Πακιστάν, έχει μικρούς πληθυσμούς Σιχ και Ινδουιστών. Υπήρξε τεράστια έξοδος προσφύγων από το Αφγανιστάν προς το Πακιστάν κατά τη διάρκεια των τελευταίων 30 χρόνων των αναταραχών, από την άνοδο των Ταλιμπάν και τη μεταγενέστερη εισβολή των ΗΠΑ προς τα τέλη του 2001. Εξαιτίας των πορωδών συνόρων Πακιστάν-Αφγανιστάν, μεγάλοι αριθμοί των μειοψηφικών κοινοτήτων του Αφγανιστάν, οι οποίοι διέμεναν κυρίως στις πόλεις Καμπούλ, Κανταχάρ και Τζαλαλαμπάντ, κατέφυγαν προς το Πακιστάν και κάποιοι Σιχ βρήκαν τους συγγενείς τους σε Πεσαβάρ και Λαχόρη, και διαμένουν εκεί.
Η Πακιστανική Σιχ κοινότητα στη σύγχρονη εποχή
Η Πακιστανική Σιχ κοινότητα έχει κρατήσει κυρίως χαμηλό προφίλ μέσα στον μονολιθικό Μουσουλμανικό πληθυσμό του Πακιστάν. Μολονότι το Πακιστάν διατηρεί τον τίτλο ενός Ισλαμικού κράτους, το σύνταγμά του (άρθρα είκοσι, εικοσιένα και εικοσιδύο του δεύτερου κεφαλαίου), εγγυάται θρησκευτική ελευθερία στους μη Μουσουλμάνους κατοίκους του.
Από την ανεξαρτησία του 1947, οι σχέσεις μεταξύ των μειονοτήτων του Πακιστάν και της Μουσουλμανικής πλειοψηφίας παρέμειναν δίκαιες και πολιτικά σταθερές. Από το 1984 μέχρι το 2002, το Πακιστάν διατηρούσε ένα ξεχωριστό σύστημα ψηφοφόρων για όλες τις εθνικές νομοθετικές συνελεύσεις, με λίγες μόνο κοινοβουλευτικές έδρες να προορίζονται για μέλη της μειοψηφίας. Οι μειονότητες είχαν νόμιμα τη δυνατότητα να ψηφίζουν μόνο για καθορισμένους υποψήφιους μειοψηφίας στις γενικές εκλογές. Το καθεστώς του πρώην Γενικού Προέδρου Περβέζ Μουσάραφ, είχε διακηρύξει μια ατζέντα ισότητας για τις μειοψηφίες και την προώθηση και προστασία των δικαιωμάτων τους, ωστόσο, η εφαρμογή διορθωτικών μεταρρυθμίσεων γίνεται με αργούς ρυθμούς. Σημαντικό ποσοστό των Σιχ βρίσκεται στη γειτονιά Γκαζνταραμπάντ της πόλης Καράτσι.
Η εμφάνιση της Σιχ κοινότητας μέσα στο Πακιστάν
Μετά την ανεξαρτησία του Πακιστάν και τη μετανάστευση σχεδόν όλων των Σιχ στην Ινδία, η μείωση του πληθυσμού της κοινότητας μείωσε και τα δικαιώματα τους. Ωστόσο, πρόσφατα, η Σιχ κοινότητα κατέβαλε κάθε δυνατή προσπάθεια για πρόοδο στο Πακιστάν. Για παράδειγμα, το 2005 και για πρώτη φορά στα 58 χρόνια ιστορίας του Πακιστάν, επιλέχθηκε κάποιος Σιχ, ο Χέρτσαρν Σινγκ, για να υπηρετήσει στον Πακιστανικό Στρατό. Πριν την επιλογή του Χέρτσαρν Σινγκ, κανένα άτομο το οποίο ήταν μέλος της Ινδουιστικής ή της Σιχ κοινότητας δεν μπορούσε να εγγραφεί στον στρατό, παρά το ότι μέλη της Χριστιανικής κοινότητας είχαν υπηρετήσει στις Ένοπλες Δυνάμεις του Πακιστάν και κάποιοι είχαν φτάσει μέχρι και σε υψηλόβαθμες θέσεις όπως υποστράτηγοι στον στρατό ξηράς και στην αεροπορία και υποναύαρχοι στο ναυτικό. Επίσης, για πρώτη φορά το 2007 ένας Σιχ, ο δρ. Γκουλάμπ Σινγκ, ο οποίος σε ηλικία μόλις 25 ετών, ξεκίνησε να εξασκεί την ιατρική (ομοιοπαθητικός γιατρός), διορίστηκε ως Επιθεωρητής της Κυκλοφορίας. Ο Γκουλάμπ Σινγκ κατάγεται από το ίδιος μέρος που κατάγεται και ο Χέρτσαρν Σινγκ (Νανκάνα Σαχίμπ), ενώ μιλάει άπταιστα Ούρντου, Παντζάμπι, Παστού, Σαραΐκι και Σίντι, καθώς και λίγα Αγγλικά. Άλλοι εξέχοντες Σιχ είναι ο Επιθεωρηής Αμαρτζίτ Σινγκ (χωροφυλακή) και ο Λανς-ναΐκ Μπεχράμ Σινγκ (Ακτοφυλακή).
Μια ακόμη προσφορά στην Πακιστανική Σιχ κοινότητα, αποτελεί η θέσπιση της Σιχ Ανάντ Πράξης Γάμου από την Πακιστανική Κυβέρνηση τον Νοέμβριο του 2007. Η Πράξη Γάμου Σιχ επιτρέπει όχι μόνο στους Σιχ του Πακιστάν, αλλά και στους Σιχ που ζουν οπουδήποτε στον κόσμο, να εγγραφούν στο Πακιστάν με αυτήν. Αρκετά ζευγάρια Σιχ προσκυνητών από το εξωτερικό επιβεβαίωσαν τους όρκους του γάμου τους στο Πακιστάν υπό την Σιχ Ανάντ Πράξη Γάμου.
Πολιτική
Ο Ραμές Σινγκ Αρόρα έγινε το πρώτο Σιχ μέλος της Επαρχιακής Συνέλευσης του Παντζάμπ στο Πακιστάν, μετά τον ορισμό της υποψηφιότητάς του από το κόμμα της Πακιστανικής Μουσουλμανικής Ένωσης (PML (N)). Ένας άλλος Σιχ, ο Δρ. Σοράν Σινγκ, υπήρξε υποψήφιος στη Συνέλευση της Κιμπέρ-Πακτούνκβα από το κόμμα Πακιστανικό Κίνημα για Δικαιοσύνη (Pakistan Tehreek-e-Insaf), μετά τις εκλογές του 2013.
Μουσική
Το 2009, ο πρώτος Πακιστανός Σιχ μουσικός αναδύθηκε στη μουσική βιομηχανία. Ο Τζάσι Λαΐλπούρια κυκλοφόρησε το πρώτο του τραγούδι με τίλτλο Sohna Pakistan, την ημέρα της ανεξαρτησίας. Ένας Σιχ με το όνομα Ταραντζίτ Σινγκ είναι βίντεο-τζόκεϊ, παρουσιαστής ειδήσεων και παρουσιαστής στο κανάλι PTV.
Ο Ρουπίντερ Σινγκ Μαγκόν (Rup Magon), μέλος του συγκροτήματος Josh, είναι επίσης πολύ δημοφιλής στο Πακιστάν, ειδικά ανάμεσα στη νεολαία της χώρας. Παρά το ότι ζει στον Καναδά, ταξιδεύει συχνά στο Πακιστάν για συναυλίες και τηλεοπτικές υποχρεώσεις. Μαζί με τον Γκουράμ Χουσεΐν, το άλλο μέλος του συγκροτήματος, συμμετείχαν στο Coke Studio στο Πακιστάν.
Εξωτερικοί σύνδεσμοι
Πακιστάν Κατηγορία:Θρησκεία στο Πακιστάν
Κωνσταντίνος Α΄ της Αρμενίας
Ο Κωνσταντίνος Α΄ της Αρμενίας (Αρμενικά : Կոստանդին Ա, 1035/1040 - 24 Φεβρουαρίου 1102), μέλος του Οίκου των Ρουπενιδών και 2ος Πρίγκιπας του Αρμενικού βασιλείου της Κιλικίας ή "Κύριος των βουνών του Ταύρου" (1095 - 1102) ήταν μεγαλύτερος γιος και διάδοχος του Ρουπέν Α΄ της Αρμενίας. Ο Κωνσταντίνος Α΄ είχε υπό τον έλεγχο του το μεγαλύτερο μέρος της οροσειράς του Ταύρου και μερίμνησε για την καλλιέργεια της γης και την ανοικοδόμηση των πόλεων της επικράτειάς του. Έδωσε άφθονες προμήθειες στους Σταυροφόρους ιδίως κατά τη δύσκολη πολιορκία της Αντιόχειας το 1097. Υποστήριξε πιστά την Αρμενική Αποστολική Εκκλησία.
Πρώτα χρόνια
Ο πατέρας του γόνος της Αρμενικής δυναστείας των Βαγρατιδών κήρυξε την ανεξαρτησία της Μικρής Αρμενίας από την Βυζαντινή Αυτοκρατορία (1080). Σύμφωνα με τους χρονικογράφους Ματθαίο της Έδεσσας και Σεμπάντ τοκ κοντόσταυλο ήταν πρίγκιπας του Βαγρατίδη βασιλιά Γκαγκίκ Β΄ της Αρμενίας ή ένας στρατιωτικός διοικητής της φυλής του μονάρχη στην εξορία.
Όταν δολοφονήθηκε ο Γκαγκίκ Β΄ ο πατέρας του Κωνσταντίνου Α΄ συγκέντρωσε την οικογένειά του και διέφυγε στα όρη του Ταύρου, όπου βρήκε καταφύγιο στο φρούριο Κοπιτάρ βόρεια του Κοζάν. Όταν ο Ρουπέν Α΄ γέρασε η εξουσία φαίνεται πως πέρασε στον Κωνσταντίνο Α΄ ο οποίος κατέκτησε το στρατηγικής θέσης κάστρο Βάκα (νυν Φέκε) της Κιλικίας. H κυριαρχία τoυ περάσματος μεταξύ των βουνών έκανε δυνατή τη συγκέντρωση φόρων από τους εμπόρους, που από το λιμάνι του Αγιάς ταξίδευαν στην κεντρική Μικρά Ασία, στην πηγή αυτή πλούτου όφειλαν οι Ρουπενίδες τη δύναμή τους.
Η βασιλεία του
Το 1095 διαδέχθηκε τον πατέρα του και επέκτεινε την εξουσία του ανατολικά προς τα όρη του Αντιταύρου. Ως ηγέτης των Χριστιανών Αρμενίων στην Ανατολή, βοήθησε τις δυνάμεις της Α΄ Σταυροφορίας στην πολιορκία της Αντιόχειας ως την πτώση της πόλης. Οι Σταυροφόροι τον αντάμειψαν με τους τίτλους του βαρόνου και του κόμη. Η Χρονογραφία του Σαμουήλ του Άνι αναφέρει ότι απεβίωσε όταν ένας κεραυνός χτύπησε το τραπέζι του στο φρούριο Βάκα, τάφηκε στο Κασταλόν.
Οικογένεια
Η σύζυγός του, κατά το Χρονικό του Χαλεπιού (Αλέππο), ήταν δισέγγονη από τον Βάρδα Φωκά του πρεσβύτερου και ανιψιά του Νικηφόρου Β΄ Φωκά. Είχε τέκνα:
Εξωτερικοί σύνδεσμοι
Κατηγορία:Οίκος των Ρουπενιδών Κατηγορία:Ηγεμόνες της Αρμενικής Κιλικίας
Στέλιος Ιωάννου (αποσαφήνιση)
Το όνομα Στέλιος Ιωάννου μπορεί να αναφέρεται στους:
Αι-συρ-Μοζέλ
Το Αι-συρ-Μοζέλ (Ay-sur-Moselle, Aich an der Mosel / Άιχ αν ντερ Μόζελ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Βιβλιογραφικές αναφορές
Κατηγορία:Κοινότητες της Μοζέλ
Αβρικούρ (Μοζέλ)
Πληθυσμός
αριστερά|μικρογραφία|Το Αβρικούρ το 1915
Βιλιογραφικές αναφορές
Κατηγορία:Κοινότητες της Μοζέλ
Αντώνης Πρωτοπάτσης
Ο Αντώνης Πρωτοπάτσης (Μυτιλήνη, 1897 - Αθήνα, 1947) ήταν Έλληνας ζωγράφος, λογοτέχνης και σκιτσογράφος.
Βιογραφία
Ο Πρωτοπάτσης υπέγραφε τα έργα του (ζωγραφιές, σκίτσα, χαρακτικά κλπ) με το καλλιτεχνικό ψευδώνυμο Pazzi. Επίσης ασχολήθηκε με το δοκίμιο, την ποίηση και τις μεταφράσεις. Έργα του εκτέθηκαν τόσο στην Ελλάδα όσο και στο εξωτερικό ( Γαλλία και Αίγυπτος ).
Παραπομπές
Κατηγορία:Έλληνες ζωγράφοι Κατηγορία:Έλληνες σκιτσογράφοι Κατηγορία:Νεοέλληνες λογοτέχνες Κατηγορία:Έλληνες χαράκτες
Ονυχομυκητίαση
Η ονυχομυκητίαση είναι μυκητιασική λοίμωξη του νυχιού. Τα συμπτώματα μπορεί να περιλαμβάνουν λευκό ή κίτρινο αποχρωματισμό των νυχιών, πάχυνση του νυχιού και διαχωρισμό του νυχιού από την μήτρα του νυχιού. Τα νύχια των ποδιών ή των χεριών μπορεί να επηρεαστούν, αλλά είναι πιο συνηθισμένη στα νύχια των ποδιών. Οι επιπλοκές μπορεί να περιλαμβάνουν κυτταρίτιδα του ποδιού. Ένας αριθμός διαφορετικών τύπων μυκήτων μπορεί να προκαλέσει ονυχομυκητίαση, συμπεριλαμβανομένων των δερματόφυτων και του Fusarium. Οι παράγοντες κινδύνου περιλαμβάνουν το πόδι του αθλητή, άλλες ασθένειες των νυχιών, την έκθεση σε κάποιον με την πάθηση, την περιφερική αγγειακή νόσο και την κακή λειτουργία του ανοσοποιητικού. Η διάγνωση γίνεται με βάση την εμφάνιση και επιβεβαιώνεται με εργαστηριακό έλεγχο.
Η ονυχομυκητίαση δεν απαιτεί απαραίτητα θεραπεία. Το αντιμυκητιασικό φάρμακο τερβιναφίνη που λαμβάνεται από το στόμα φαίνεται να είναι το πιο αποτελεσματικό αλλά σχετίζεται με ηπατικά προβλήματα. Το κόψιμο των προσβεβλημένων νυχιών κατά τη θεραπεία φαίνεται επίσης χρήσιμο.
Υπάρχει ένα βερνίκι νυχιών που περιέχει κυκλοπιρόξη, αλλά δεν υπάρχουν στοιχεία ότι λειτουργεί. Η κατάσταση επανέρχεται σε έως και τις μισές περιπτώσεις μετά τη θεραπεία. Η μη χρήση παλαιών παπουτσιών μετά τη θεραπεία μπορεί να μειώσει τον κίνδυνο υποτροπής.
Η ονυχομυκητίαση εμφανίζεται σε περίπου 10 τοις εκατό του ενήλικου πληθυσμού, με τους ηλικιωμένους να προσβάλλονται συχνότερα. Τα αρσενικά προσβάλλονται συχνότερα από τα θηλυκά. Η ονυχομυκητίαση αντιπροσωπεύει περίπου τις μισές περιπτώσεις νόσου των νυχιών. Διαπιστώθηκε για πρώτη φορά ότι ήταν αποτέλεσμα μυκητιασικής λοίμωξης το 1853 από τον Γκέοργκ Μάισνερ.
Σημεία και συμπτώματα
μικρογραφία| Περίπτωση μυκητιασικής λοίμωξης του μεγάλου δακτύλου Το πιο κοινό σύμπτωμα μιας μυκητιασικής λοίμωξης των νυχιών είναι το νύχι να παχαίνει και να αποχρωματίζεται: λευκό, μαύρο, κίτρινο ή πράσινο. Καθώς η μόλυνση εξελίσσεται, το νύχι μπορεί να γίνει εύθρυπτο, με κομμάτια να σπάνε ή να απομακρύνονται εντελώς από το δάχτυλο. Εάν αφεθεί χωρίς θεραπεία, το δέρμα κάτω και γύρω από το νύχι μπορεί να γίνει φλεγμονή και επώδυνο. Μπορεί επίσης να υπάρχουν λευκές ή κίτρινες κηλίδες στο νύχι ή φολιδωτό δέρμα δίπλα στο νύχι και άσχημη μυρωδιά. Συνήθως δεν υπάρχει πόνος ή άλλα σωματικά συμπτώματα, εκτός εάν η ασθένεια είναι σοβαρή. Τα άτομα με ονυχομυκητίαση μπορεί να εμφανίσουν σημαντικά ψυχοκοινωνικά προβλήματα λόγω της εμφάνισης του νυχιού, ιδιαίτερα όταν επηρεάζονται τα δάχτυλα των χεριών – που είναι πάντα ορατά – και όχι τα νύχια των ποδιών. Οι δερματοφυτίδες είναι δερματικές βλάβες χωρίς μύκητες που μερικές φορές σχηματίζονται ως αποτέλεσμα μόλυνσης από μύκητα σε άλλο μέρος του σώματος. Αυτό μπορεί να πάρει τη μορφή εξανθήματος ή φαγούρας σε μια περιοχή του σώματος που δεν έχει μολυνθεί από τον μύκητα. Οι δερματοφυτίδες μπορούν να θεωρηθούν ως αλλεργική αντίδραση στον μύκητα.
Δερματόφυτα
Όταν η ονυχομυκητίαση οφείλεται σε λοίμωξη από δερματόφυτα, ονομάζεται tinea unguium. Το Trichophyton rubrum είναι το πιο κοινό δερματόφυτο που εμπλέκεται στην ονυχομυκητίαση. Άλλα δερματόφυτα που μπορεί να εμπλέκονται είναι τα T. interdigitale, Epidermophyton floccosum, T. violaceum, Microsporum gypseum, T. tonsurans και T. soudanense.
Άλλα
Άλλα παθογόνα περιλαμβάνουν της Candida και μη δερματοφυτικές μούχλες, ιδιαίτερα μέλη του γένους Scytalidium (το όνομα άλλαξε πρόσφατα σε Neoscytalidium), Scopulariopsis και Aspergillus. Τα είδη Candida προκαλούν κυρίως ονυχομυκητίαση σε άτομα των οποίων τα χέρια είναι συχνά βυθισμένα στο νερό. Το Scytalidium επηρεάζει κυρίως τους ανθρώπους στις τροπικές περιοχές, αν και επιμένει εάν μετακομίσουν αργότερα σε περιοχές με εύκρατο κλίμα.
Άλλες μούχλες προσβάλλουν συχνότερα άτομα ηλικίας άνω των 60 ετών και η παρουσία τους στο νύχι αντανακλά μια ελαφρά εξασθένηση της ικανότητας του νυχιού να αμύνεται έναντι της εισβολής μυκήτων.
Παράγοντες κινδύνου
Η γήρανση είναι ο πιο κοινός παράγοντας κινδύνου για ονυχομυκητίαση λόγω της μειωμένης κυκλοφορίας του αίματος, της μεγαλύτερης έκθεσης σε μύκητες και των νυχιών που αναπτύσσονται πιο αργά και πυκνώνουν, αυξάνοντας την ευαισθησία στη μόλυνση. Οι μύκητες των νυχιών τείνουν να προσβάλλουν τους άνδρες πιο συχνά από τις γυναίκες και σχετίζεται με οικογενειακό ιστορικό αυτής της λοίμωξης.
Άλλοι παράγοντες κινδύνου είναι η έντονη εφίδρωση, το υγρό περιβάλλον, η ψωρίαση, η χρήση καλτσών και παπουτσιών που εμποδίζουν τον αερισμό και δεν απορροφούν τον ιδρώτα, το περάπημα ξυπόλυτοι σε υγρούς δημόσιους χώρους όπως πισίνες, γυμναστήρια και ντους, ο ελαφρύς τραυματισμός δέρματος ή νυχιών, κατεστραμμένο νύχι ή άλλη λοίμωξη και ο διαβήτης, τα κυκλοφορικά προβλήματα, τα οποία μπορεί επίσης να οδηγήσουν σε χαμηλότερες περιφερειακές θερμοκρασίες στα χέρια και τα πόδια ή σε εξασθενημένο ανοσοποιητικό σύστημα.
Διάγνωση
Η υποψία της διάγνωσης τίθεται με βάση την εμφάνιση και επιβεβαιώνεται με εργαστηριακό έλεγχο. Οι τέσσερις κύριες δοκιμασίες είναι το επίχρισμα υδροξειδίου του καλίου, η καλλιέργεια, η ιστολογική εξέταση και η αλυσιδωτή αντίδραση πολυμεράσης. Το δείγμα που εξετάζεται είναι γενικά ξύσμα ή αποκόμματα νυχιών. Αυτά είναι από όσο το δυνατόν πιο ψηλά στο νύχι.
Η βιοψία της πλάκας νυχιών με χρώση με περιοδικό οξύ-Σχιφ φαίνεται πιο χρήσιμη από την καλλιέργεια ή την άμεση εξέταση ΚΟΗ. Για την αξιόπιστη ταυτοποίηση μη δερματοφυτικών μουχλών, μπορεί να χρειαστούν αρκετά δείγματα.
Διαφορική διάγνωση
Σε πολλές ύποπτες περιπτώσεις ονυχομυκητιάσεων, στην πραγματικότητα δεν υπάρχει μυκητίαση, αλλά μόνο παραμόρφωση των νυχιών.
Για να αποφευχθεί η εσφαλμένη διάγνωση όπως ψωρίαση των νυχιών, ομαλή λειχήνα, δερματίτιδα εξ επαφής, νεοπλάσματα της μήτρας των νυχιών όπως μελάνωμα, τραύμα ή σύνδρομο κίτρινου νυχιού, μπορεί να απαιτείται εργαστηριακή επιβεβαίωση.
Άλλες καταστάσεις που μπορεί να έχουν παρόμοια εμφάνιση με την ονυχομυκητίαση περιλαμβάνουν: ψωρίαση, φυσιολογική γήρανση, σύνδρομο κίτρινου νυχιού και χρόνια παρονυχία.
Θεραπευτική αγωγή
μικρογραφία| Το πόδι ενός ατόμου με μυκητιασική λοίμωξη των νυχιών δέκα εβδομάδες μετά από μια σειρά από του στόματος φαρμακευτικής αγωγής με τερβιναφίνη. Σημειώστε τη ζώνη υγιούς (ροζ) ανάπτυξης νυχιών πίσω από τα υπόλοιπα μολυσμένα νύχια.
Φάρμακα
Οι περισσότερες θεραπείες γίνονται με αντιμυκητιακά φάρμακα είτε τοπικά είτε από το στόμα. Συνιστάται η αποφυγή της χρήσης αντιμυκητιασικής θεραπείας από το στόμα (π.χ. τερβιναφίνη) σε άτομα χωρίς επιβεβαιωμένη λοίμωξη λόγω των πιθανών παρενεργειών αυτής της θεραπείας.
Τα φάρμακα που μπορούν να ληφθούν από το στόμα περιλαμβάνουν τερβιναφίνη (76% αποτελεσματική), ιτρακοναζόλη (60% αποτελεσματική) και φλουκοναζόλη (48% αποτελεσματική). Μοιράζονται χαρακτηριστικά που ενισχύουν την αποτελεσματικότητά τους: άμεση διείσδυση στο νύχι και τη μήτρα του, και επιμονή στο νύχι για μήνες μετά τη διακοπή της θεραπείας. Η κετοκοναζόλη από το στόμα δεν συνιστάται λόγω παρενεργειών Η τερβιναφίνη από το στόμα είναι καλύτερα ανεκτή από την ιτρακοναζόλη. Για την επιφανειακή λευκή ονυχομυκητίαση, συνιστάται συστηματική και όχι τοπική αντιμυκητιακή θεραπεία.
Οι τοπικοί παράγοντες περιλαμβάνουν βαφή νυχιών με κυκλοπιρόξη, αμορολφίνη και εφινακοναζόλη. Ορισμένες τοπικές θεραπείες πρέπει να εφαρμόζονται καθημερινά για παρατεταμένες περιόδους (τουλάχιστον 1 έτος). Η τοπική αμορολφίνη εφαρμόζεται εβδομαδιαία. Η τοπική κυκλοπιρόξη οδηγεί σε ίαση στο 6% έως 9% των περιπτώσεων, ενώ η αμορολφίνη μπορεί να είναι πιο αποτελεσματική. Η κυκλοπιρόξη όταν χρησιμοποιείται με τερβιναφίνη φαίνεται να είναι καλύτερη από οποιονδήποτε παράγοντα μόνο του. Σε κλινικές δοκιμές, περίπου το 17% των ανθρώπων θεραπεύτηκαν χρησιμοποιώντας εφινακοναζόλη σε αντίθεση με το 4% των ατόμων που χρησιμοποιούσαν εικονικό φάρμακο. Αν και η εφικοναζόλη, το P-3051 (υδρολάκα κυκλοπιρόξης 8%) και η ταβαμπορόλη είναι αποτελεσματικές στη θεραπεία της ονυχομυκητίασης των ποδιών, τα ποσοστά πλήρους ίασης είναι χαμηλά.
Άλλα
Η χημική (κερατολυτική) ή η χειρουργική απομάκρυνση του προσβεβλημένου νυχιού φαίνεται να βελτιώνει την έκβαση.
Όσον αφορά το 2014 τα στοιχεία για τη θεραπεία με λέιζερ είναι ασαφή, καθώς τα στοιχεία είναι χαμηλής ποιότητας και διαφέρουν ανάλογα με τον τύπο του λέιζερ.
Το τεϊέλαιο δεν συνιστάται ως θεραπεία, καθώς δεν είναι αποτελεσματικό και μπορεί να ερεθίσει το περιβάλλον δέρμα.
Επιδημιολογία
Μια έρευνα του 2003 για ασθένειες του ποδιού σε 16 ευρωπαϊκές χώρες βρήκε ότι η ονυχομυκητίαση είναι η πιο συχνή μυκητιασική λοίμωξη του ποδιού και υπολογίζει τον επιπολασμό της στο 27%. Ο επιπολασμός παρατηρήθηκε να αυξάνει με την ηλικία. Στον Καναδά, ο επιπολασμός υπολογίστηκε σε 6,48%. Η ονυχομυκητίαση επηρεάζει περίπου το ένα τρίτο των διαβητικών και είναι 56% πιο συχνή σε άτομα που πάσχουν από ψωρίαση.
Παραπομπές
Κατηγορία:Μυκητιάσεις
Αζουντάνζ
Το Αζουντάνζ (Anslingen) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Βιβλιογραφικές αναφορές
Κατηγορία:Κοινότητες της Μοζέλ
Υποκείμενο-Ρήμα-Αντικείμενο
Στη γλωσσική τυπολογία, υποκείμενο-ρήμα-αντικείμενο (ΥΡΑ) αποτελεί πρότυπο δομής πρότασης όπου το υποκείμενο έρχεται πρώτο, το ρήμα δεύτερο και το αντικείμενο ή κατηγορούμενο τρίτο. Τα ελληνικά χρησιμοποιούν αυτήν τη δομή. Ένα παράδειγμα είναι το «Ο Γιώργος διαβάζει βιβλίο».
Το πρότυπο ΥΡΑ είναι η δεύτερη πιο κοινή σειρά με βάση τον αριθμό των γνωστών γλωσσών, μετά το ΥΑΡ. Μαζί, αντιπροσωπεύουν το 75% των γλωσσών του κόσμου.
Οι γλώσσες που χρησιμοποιούν τη δομή ΥΡΑ περιλαμβάνουν: όλες τις γλώσσες Μπαντού, Αλβανικές, Αραβικές διαλέκτους, Ασσυριακά, Βοσνιακά, Βουλγαρικά, Σλαβομακεδονικά, Κινεζικά, Αγγλικά, Εσθονικά, Φινλανδικά, Γαλλικά, Ελληνικά, Χάουσα, Ισλανδικά, Ίγκμπο, Ιταλικά, Ιαβαϊκά, Χμερ, Λετονικά, Μαλαϊκά, Εβραϊκά, Νορβηγικά, Πολωνικά, Πορτογαλικά, Ρουμανικά, Ρωσικά, Σλοβενικά, Ισπανικά, Σουηδικά, Ταϊλανδικά, Λάο, Ουκρανικά, Βιετναμικά και Γιορούμπα.
Η αρχαιοελληνική χρησιμοποιούσε κυρίως τη δομή Υποκείμενο-Αντικείμενο-Ρήμα αν και είχε ελεύθερη σύνταξη.
Παραπομπές
Κατηγορία:Γλωσσολογία
Τερέζ Καράτς
Πρώιμα χρόνια
Η Καράτς γεννήθηκε στη Βουδαπέστη, στις 18 Απριλίου του 1808. Η μητέρας της, Έβα Τακάτς, ήταν συνήγορος των δικαιωμάτων των γυναικών, ενώ ο πατέρας της, Φέρεντς Καράτς, ήταν μηχανικός. Η οικογένεια της ήταν προτεσταντική, ενώ το σπίτι της υπήρξε μέρος που σύχναζαν διανοούμενοι. Η οικογένεια της απέκτησε έξι παιδιά, με την Τερέζ να είναι το δεύτερο. Παρακολούθησε μαθήματα από το 1814 έως και το 1819, στο δημοτικό σχολείο του Πεστ. Αργότερα συνέχισε να μελετάει μόνη της ως αυτοδίδακτη, καθότι δεν μπορούσε να πάει σχολείο, εφόσον έπρεπε να προσέχει τα μικρότερα αδέλφια της. Μεγάλο ρόλο στη ζωή της συνέβαλλε το δεκάμηνο ταξίδι που έκανε στη Βιέννη, το 1824.
Συγγραφική και εκπαιδευτική καριέρα
Οι γυναίκες συγγραφείς τότε στην Ουγγαρία δεν ακολουθούσαν επαγγελματικά το αντικείμενο αυτό. Όμως από το 1822, οι Καράτς, ξεκίνησε να εκδίδει ποιήματα, γρίφους, μυθιστορήματα και άλλα γραπτά της κι έτσι έγινε μια αρκετή αναγνωρίσιμη λογοτεχνική φιγούρα στην Ουγγαρία. Μεταξύ το 1838 και το 1844, συντηρούσε τον εαυτό της, δουλεύοντας ως οικιακή βοηθός σε σπίτια αριστοκρατών, όμως ποτέ δεν σταμάτησε τη λογοτεχνική της σταδιοδρομία. Κατόπιν, ακολούθησε τα χνάρια της μητέρας της κι έγινε συνήγορος των δικαιωμάτων των γυναικών στη χώρα της. Κυριότερο επίκεντρο της, ως ακτιβίστρια, ήταν οι ίσες ευκαιρίες στην εκπαίδευση, τόσο για τα κορίτσια όσο και για τα αγόρια, ωστόσο.
Η κοντέσα Μπλάνκα Τελέκι, καταγόμενη από αριστοκρατική οικογένεια, επικοινώνησε με την Καράτς και την προσκάλεσε στη Βουδαπέστη. Η Τελέκι προσπάθησε να την πείσει να ηγηθεί ένα σχολείο θηλέων της ανωτέρας τάξης, όμως η Καράτς δεν δέχτηκε. Παρόλα αυτά, τη βοήθησε να βρει μία άλλη γυναίκα που θα αναλάμβανε τη θέση που της προορίστηκε, την Κλάρα Λεοβέι.
Μεταξύ το 1846 και το 1859, η Καράτς κατάφερε να αποκτήσει δικό της σχολείο θηλέων στο Μίσκολτς. Το σχολείο εκεί είχε τέσσερις γυναίκες καθηγητές και περιείχε ουγγρικά, γερμανικά, αριθμητική, οικιακά και ραφτική. Κατά αυτή την περίοδο, η Καράτς, υποστήριξε την τοπική κοινότητα, παρέχοντας στους εργάτες αντίγραφα επαναστατικών εφημερίδων, λίγο πριν την επανάσταση του 1848. Αυτήν την περίοδο δημοσίευσε συλλογή ρομαντικών ιστοριών και συγκεκριμένα το 1853. Μεταξύ το 1865 και το 1877, εργάστηκε ως καθηγήτρια ιδιαίτερων μαθημάτων στη Βουδαπέστη. Η φήμη της έφτασε στα αυτιά του βασιλιά Λουδοβίκου Φιλίππου της Γαλλίας, που την προσκάλεσε να γίνει δασκάλα του εγγονού του. Ωστόσο, η Καράτς προσκλήθηκε να διευθύνει και το σχολείο της εκκλησίας του Μίσκολτς, ενώ αργότερα έγινε διευθύντρια του σχολείου θηλέων Zrínyi Ilona, έως και το 1859.
Τελευταία χρόνια
Το 1877, μετακόμισε στο Κισουνάλας, ώστε να μειώσει τα έξοδά της και να ζήσει κοντά στους συγγενείς της. Κατά τη δεκαετία του 1880, κυκλοφόρησαν τα απομνημονεύματά της σε ζουρνάλ και δέχτηκαν πολύ καλή κριτική. Απεβίωσε στις 2 Οκτωβρίου του 1892, στο Μπεκές, της Ουγγαρίας.
Κληρονομία
Το σχολείο θηλέων γραμματικής που είχε ιδρύσει, λειτουργεί έως και σήμερα. Το 1993 κυκλοφόρησε βιογραφία για της ζωή της. Το 1985 σχολείο στην Ουγγαρία πήρε το όνομα της.
Εξωτερικοί σύνδεσμοι
Κατηγορία:Ακτιβιστές Κατηγορία:Ούγγροι συγγραφείς Κατηγορία:Ούγγροι φεμινιστές
Μπακούρ
Βιβλιογραφικές αναφορές
Κατηγορία:Κοινότητες της Μοζέλ
Δεξιός λαϊκισμός
Ο δεξιός λαϊκισμός (αγγλ. Right-wing populism) που ονομάζεται επίσης εθνικός λαϊκισμός ή δεξιός εθνικισμός είναι πολιτική ιδεολογία που συνδυάζει τη Δεξιά και τη λαϊκιστική ρητορική και θεματολογία. Η ρητορική συχνά συνίσταται σε αντι-ελιτιστικά συναισθήματα, αντίδραση κατά του κατεστημένου και συνομιλία απευθείας με το «Λαό». Τόσο ο δεξιός λαϊκισμός όσο και ο αριστερός λαϊκισμός αντιτίθενται στον αντιληπτό έλεγχο των φιλελεύθερων δημοκρατιών από τις ελίτ (προνομιούχες κοινωνικές τάξεις).
Ωστόσο, ο λαϊκισμός της αριστεράς είναι αντίθετος στην ισχύ και την επιρροή των μεγάλων εταιρειών και των συμμάχων τους, ενώ ο δεξιός εθνικισμός συνήθως υποστηρίζει το δραστικό έλεγχο της μετανάστευσης.
Ευρώπη
Στην Ευρώπη, ο όρος δεξιός λαϊκισμός χρησιμοποιείται για να περιγράψει ομάδες, πολιτικούς και πολιτικά κόμματα που είναι γνωστά για την ισχυρή αντίθεσή τους στη μετανάστευση,, ειδικά από τον ισλαμικό κόσμο, και για τον Ευρωσκεπτικισμό.
Υπόλοιπος κόσμος
Ο δεξιός λαϊκισμός στη Δύση συνδέεται σήμερα γενικά με ιδεολογίες, όπως λ.χ. ο αντι-περιβαλλοντισμός,, ο νεοεθνικισμός, , η αντι-παγκοσμιοποίηση, , ο νατιβισμός,  και ο προστατευτισμός.
Ιστορική εξέλιξη
Οι Ευρωπαίοι δεξιοί λαϊκιστές μπορούν να υποστηρίξουν την επέκταση του κράτους πρόνοιας, αλλά μόνο για «αυτούς που το αξίζουν» • αυτή η έννοια έχει αναφερθεί ως «σωβινισμός ευημερίας».
Από τη δεκαετία του '90, τα δεξιά λαϊκιστικά κόμματα ιδρύθηκαν και εισήλθαν στα κοινοβούλια διαφόρων κρατών. Αν και τα ακραία δεξιά κινήματα στις Ηνωμένες Πολιτείες Αμερικής (όπου συνήθως αναφέρονται ως «ριζοσπαστική δεξιά») έχουν χαρακτηριστεί ατομικά, ορισμένοι συγγραφείς θεωρούν ότι αποτελούν μέρος ενός ευρύτερου, δεξιού λαϊκιστικού φαινομένου.
Ο πρώην Πρόεδρος των ΗΠΑ, Ντόναλντ Τραμπ, κέρδισε τις προεδρικές εκλογές του 2016, αφού υλοποίησε μια λαϊκιστική προεκλογική καμπάνια που περιλάμβανε αμιγώς λαϊκιστικά θέματα της Δεξιάς.
Βιβλιογραφία
Κατηγορία:Πολιτικές ιδεολογίες
Αν Γκλας
Η Αν Γκλας (Anne Glass) είναι ένας φανταστικός χαρακτήρας της τηλεοπτικής σειράς Falling Skies της TNT που υποδύεται ο Μουν Μπλούντγκουντ. Είναι η ντε φάκτο ηγετική γυναίκα. Το Falling Skies αφηγείται την ιστορία των επακόλουθων μιας παγκόσμιας εισβολής από πολλές φυλές εξωγήινων που εξουδετερώνει το παγκόσμιο ηλεκτρικό δίκτυο και την τεχνολογία, καταστρέφει γρήγορα τους συνδυασμένους στρατούς όλων των χωρών του κόσμου και προφανώς σκοτώνει πάνω από το 90% του ανθρώπινου πληθυσμού μέσα σε λίγα ημέρες. Η Αν ήταν παιδίατρος πριν από την εισβολή. Έχει μεγάλη τάση προς τους πολίτες και πιστεύει ότι πρέπει να κάνουν ό,τι μπορούν για να τους βοηθήσουν. Ο σύζυγος και ο γιος της σκοτώθηκαν στο σπίτι στους βομβαρδισμούς κατά τη διάρκεια της εισβολής.
Πρώτη σεζόν
Στην πρώτη σεζόν, η Αν Γκλας είναι η 2η μάζα γιατρός. Πριν από την εισβολή, η Γκλας ήταν παιδίατρος. Δημιουργεί στενό δεσμό με τον Τομ Μέισον και τους τρεις γιους του Χαλ, Μπεν και Ματ. Ο σύζυγός της και ο μικρός γιος της σκοτώθηκαν κατά τη διάρκεια των επιθέσεων. Η Αν αρχίζει να απομακρύνει τους Harnesses από τα αιχμάλωτα παιδιά και σώζει τον γιο του Τομ, Μπεν. Προσπαθεί να επικοινωνήσει με έναν αιχμάλωτο Σκίτερ, πριν τον σκοτώσει σιωπηλά εκμεταλλευόμενος τον «μαλακό ουρανίσκο» στο πίσω μέρος του στόματος του Σκίτερ.
Ενώ η Αν νοσηλεύει ένα νεαρό αγόρι, ο πατέρας του κλέβει ιατρικές προμήθειες από το ιατρείο. Μαθαίνει πώς να πυροβολεί ένα όπλο για να υπερασπιστεί τον εαυτό της. Κοντά στο τέλος της σεζόν, ο Τομ και η Αν έρχονται πιο κοντά. Όταν η 2η Λειτουργία φεύγει από το σχολείο, ο Τομ βάζει την Αν επικεφαλής των γιων του ενώ φεύγει για την πόλη. Πριν φύγει, ο Τομ φιλάει την Αν.
Σεζόν δεύτερη
Στη δεύτερη σεζόν, η Αν Γκλας ασχολείται με τα επακόλουθα της Μάχης του Φίτσμπουργκ μαζί με τα άλλα μέλη της 2ης Μάζας και είναι στον δρόμο ταξιδεύοντας. Κατά τη διάρκεια του ταξιδιού έρχεται πιο κοντά με τον Τομ, κάτι που αργότερα εξελίσσεται σε μια στενή σχέση. Σώζει επίσης τη ζωή του Λοχαγού Νταν Γουίβερ που είχε μολυνθεί από έναν Σκίτερ και ως αποτέλεσμα έπασχε από μια απειλητική για τη ζωή μόλυνση. Το κάνει αυτό καταστρώνοντας ένα ριζικό σχέδιο θεραπείας στο νοσοκομείο στο οποίο βρέθηκαν η 2η Λειτουργία, το οποίο τον θεραπεύει με επιτυχία. Στη συνέχεια ταξιδεύει αργότερα στο Τσάρλεστον με τα άλλα μέλη της 2ης Λειτουργίας.
Όταν φτάνει στο Τσάρλεστον προσφέρει γρήγορα τις υπηρεσίες της ως γιατρός και τίθεται στη δουλειά. Όταν ενώνεται με τους Τομ, Χαλ, Μάγκι, Μπεν σε ένα επικίνδυνο σχέδιο δολοφονίας ενός Όβερλοντ. Η Κάρεν αποκαλύπτει το μυστικό της ότι είναι έγκυος στον Τομ και την ομάδα που συγκρατούνται μπροστά στον Όβερλοντ. Η Κάρεν απειλεί την ασφάλειά της σε μια προσπάθεια να πείσει την ομάδα να μιλήσει, αλλά αργότερα δραπετεύει και επιστρέφει σώα στο Τσάρλεστον, μαζί με την υπόλοιπη ομάδα.
Τρίτη σεζόν
Στην τρίτη σεζόν, εγκαθίσταται στην καθημερινότητά της ως γιατρός στο Τσάρλεστον και έρχεται πιο κοντά με τον Τομ Μέισον και τα παιδιά του Χαλ, Μπεν και Ματ. Παρά το γεγονός ότι είναι έγκυος, μπορεί να ξαναρχίσει τα καθήκοντά της μέχρι να γεννήσει και να γεννήσει την κόρη της Άλεξις. Μετά τη γέννα ανησυχεί μήπως κάτι δεν πάει καλά με το μωρό της και αργότερα ανακαλύπτει ότι είναι εν μέρει εξωγήινη. Φοβούμενη πώς θα αντιδρούσαν οι κάτοικοι του Τσάρλεστον, φεύγει από το Τσάρλεστον μαζί με τον Αλέξη και απάγεται από ένα αιχμάλωτο παιδί και έναν σκίτερ.
Καθώς τα μέλη της 2ης Λειτουργίας, συμπεριλαμβανομένου του Τομ και των γιων του, αντιμετωπίζουν σκληρά την εξαφάνισή της, προσπαθούν να βρουν και να σώσουν αυτήν και τον Αλέξη. Αργότερα ανακαλύπτοντας ότι η Κάρεν την κρατά αιχμάλωτη σε μια βάση της Εσφένι. Αργότερα αποκαλύφθηκε ότι η Κάρεν προφανώς είχε σκοτώσει και την ίδια και την Άλεξις.
Με το όπλο Volm να καταστρέφει επιτυχώς τον πύργο της Βοστώνης, και το Volm να εγκαθίσταται στο πλοίο μεγέθους πόλης στην περιοχή που κάποτε ήταν η Βοστώνη. Η 2η Λειτουργία γιορτάζει τη νίκη της, αλλά όταν οι Volm σκοπεύουν να μεταφέρουν τη 2η Λειτουργία στη Βραζιλία και με αυτήν την κατάσταση να επιλύεται οριστικά προς το παρόν. Η 2η Λειτουργία επιστρέφει στο Τσάρλεστον. Στην πορεία ένα πλοίο της Εσφένι πετά από πάνω και προσγειώνεται. Η Κάρεν πλησιάζει τη 2η Λειτουργία και πριν πυροβοληθεί και σκοτωθεί επιστρέφει την Άννα και τον Αλέξις στον Τομ.
Καθώς ο Τομ και η Αν ενώνονται ξανά, ο Τομ εκπλήσσεται όταν η Αν αποκαλύπτει ότι η Άλεξις είχε μεγαλώσει στο μέγεθος ενός 6χρονου παιδιού σε τόσο μικρό χρονικό διάστημα. Και με τη μάχη να έχει τελειώσει προς το παρόν, ο Τομ, η Αν και η Άλεξις επιστρέφουν στο Τσάρλεστον μαζί με την υπόλοιπη 2η Λειτουργία.
Τέταρτη σεζόν
23 μέρες αργότερα, η Άννα μαζί με τη 2η Λειτουργία και τον Τομ φτάνουν πίσω στο Τσάρλεστον, αλλά πριν προλάβει να γιορτάσει η ομάδα δέχονται επίθεση από πλοία και μηχανικούς της Εσφένι, αλλά όταν η Εσφένι προσπαθεί να παγιδέψει την ομάδα, χωρίζεται από τον Τομ και τον Λέξι και αναγκάζεται να φύγει μαζί με άλλα επιζώντα μέλη της 2ης Λειτουργίας. Απογοητευμένη από την κατάστασή της αποφασίζει να ξανασμίξει με τον Λέξι και τον Τομ και τους γιους του.
Όταν η Αν και οι επιζώντες της 2ης Λειτουργίας μαθαίνουν για αυτό που πιστεύουν ότι είναι μια αποστολή όπλων, κάνουν ενέδρα στο φορτηγό αλλά μένουν σοκαρισμένοι όταν ανακαλύπτουν αδέσμευτα παιδιά μέσα. Η Αν στο μεταξύ δείχνει μια φωτογραφία του Λέξιστα παιδιά, αλλά μένει απογοητευμένη όταν κανείς δεν την είχε δει ή ακούσει για αυτήν. Στη συνέχεια αποφασίζει να ακολουθήσει το μονοπάτι που πίστευε ότι θα κατευθυνόταν το φορτηγό, πιστεύοντας ότι μπορεί να δώσει κάποια ιδέα για το πού βρίσκεται ο Λέξι.
Ενώ βρίσκονται στο δρόμο, αρκετά μέλη της 2ης Λειτουργίας εκφράζουν τις ανησυχίες τους για την ευημερία της Αν, αλλά διακόπτονται όταν κάποιος επιτίθεται στην ομάδα. Η Αν ζητά να μάθει πού βρίσκεται η Λέξι, με τη βοήθεια του Ντένις. Όταν ενημερώνεται η Άννα για το σχέδιο της Εσφέν να χρησιμοποιήσει τα αιχμάλωτα παιδιά, εκείνη εξοργίζεται και τα σκοτώνει. Η Αν δεν συνειδητοποιεί ότι καθώς η Ντένι είναι ακόμα συνδεδεμένη με αυτό, της είχε προκαλέσει μεγάλο πόνο. Αργότερα το ίδιο βράδυ, η Αν ζητά συγγνώμη από την Ντένι.
Η Αν τότε καταρρέει από εξάντληση και δεν ανταποκρίνεται, όταν η 2η Λειτουργία πιστεύει ότι αυτό οφείλεται στο ότι η Anne δεν φροντίζει σωστά τον εαυτό της κατά τη διάρκεια του ταξιδιού, σταματούν και τη φροντίζουν. Η Άννα εν τω μεταξύ ονειρεύεται ότι είναι βαριά έγκυος σε ένα πλοίο Esfeni με την Κάρεν και έναν Υπεράρχοντα. Αλλά προς φρίκη της Annes, συνδέεται με έναν Λόρδο που φαίνεται να επηρεάζει το αγέννητο παιδί της. Όταν η Άννα ξυπνά την επόμενη μέρα, ενημερώνει τη 2η Λειτουργία ότι είναι κοντά στη Λέξι και όταν την ανακρίνουν, απαντά ότι είδε ένα όνειρο.
Λίγο αργότερα η Αν και η 2η Λειτουργία φτάνουν στην Τσάιναταουν και η Αν ξανασμίγει με τον Μπεν και τη Λουρτζ. Η συναισθηματική της επανένωση διακόπτεται όταν ο Μπεν και η Μέγκι εξηγούν ότι η Λέξι είχε κάνει συμφωνία με τον Όβερλορντ για να προστατεύσει τους κατοίκους της Τσάιναταουν και αναγκάζεται να την αντιμετωπίσει. Όταν η Λέξι εξηγεί ότι το είχε κάνει αυτό για το γενικότερο καλό, η Άννα αντιμετωπίζει θυμωμένα τον Άρχοντα που μιλάει μέσω του Μπεν και του εξηγεί ότι πιστεύει ότι η Εσφένι μπορεί να ζήσει με την ανθρωπότητα ειρηνικά. Στη συνέχεια, η Αν αναγκάζεται να υποχωρήσει όταν ο Λέξις ξυπνά τις δυνάμεις της, αφού η Αν διατάζει να συλληφθεί ο Όβερλορντ.
Με τον Όβερλορντ, η Αν ξαναρωτά τον Άρχοντα με τη βοήθεια του Μπεν, αλλά αναγκάζεται να σταματήσει την ανάκριση όταν επηρεάζεται η υγεία του Μπεν. Τώρα έξω, η Αν έρχεται αντιμέτωπη με τον θυμωμένο Λέξις που χρησιμοποιεί τις δυνάμεις της για να τον πνίξει, αλλά καταρρέει πριν προλάβει να σκοτώσει την Αν. Ανησυχώντας για την ευημερία του Λέξις, η Αν ζητά τη βοήθεια του Δρ. Κάνταρ, ο οποίος σημειώνει εξαιρετική ανησυχία για την υγεία της και αναφέρει ότι ο πυρετός της είναι πάνω από 120 βαθμούς. Καθώς η υγεία του Λέξις χειροτερεύει, η Αν στρέφεται στον Όβερλορντ σε απόγνωση και τον εκλιπαρεί για βοήθεια, φαινομενικά αγνοώντας ότι εξακολουθεί να είναι συνδεδεμένη με τον Μπεν. Όταν ο Άρχοντας δεν της απαντά, εκείνη του επιτίθεται, προκαλώντας τον οδυνηρό πόνο στον Μπεν. Η Μάγκι ακούει τον Μπεν να αναφέρει λουλούδια και βιάζεται να πει στην Άννα τα νέα και την κατάσταση του Μπενς. Καταλαβαίνοντας τι εννοούσε ο Όβερλορντ, η Αν είναι σε θέση να ηρεμήσει τον πυρετό του Λέξις, αλλά ξεγελιέται από τον Λέξις που διατάζει τη Λουρντ να απελευθερώσει τον Άρχοντα. Πριν προλάβει η Αν να αμφισβητήσει το κίνητρο του Λέξις, ο Λέξι της λέει ότι ο Όβερλορντ είναι ο πατέρας της.
Μετά από μια συναισθηματική επανασύνδεση με τον Τομ, αναστατωμένη για την κόρη της τραβάει το μαχαίρι της και πηγαίνει προς τον Λέξις για να τον ελευθερώσει, αλλά την εμποδίζει ο Τομ που προειδοποιεί για την παράλογη συμπεριφορά καθώς μπορεί να της κοστίσει τη ζωή. Συνειδητοποιώντας ότι βρισκόταν επίσης σε ένα κουκούλι στον πύργο της Εσφένι, σύμφωνα με τη συμβουλή του Δρ. Κάνταρς, η Αν αναλαμβάνει την παλινδρόμηση της μνήμης. Θυμάται τις τελευταίες στιγμές της με τον γιο της Σάμμυ πριν ξυπνήσει.
Τώρα σε ένα ονειρικό κενό, η Αν έρχεται σε επαφή με τον Λέξις, ο οποίος της δείχνει μια ανάμνηση από την παιδική ηλικία στον πύργο της Εσφένι. Η Αν γίνεται μάρτυρας της προσπάθειας της Κάρεν να χειραγωγήσει τον Λέξις, αλλά ο νεαρός Λέξις αποφασίζει να μείνει στο πλευρό της Αν. Η Αν αγκαλιάζει τον Λέξις και στη συνέχεια βοηθά να ξυπνήσει. Τώρα ξύπνια, η Αν παίρνει τον δρόμο της προς το κουκούλι και το αγγίζει.
Η Αν στρέφεται στον Δρα Κάνταρ για απαντήσεις, αλλά αυτός δεν είναι σε θέση να εξηγήσει τις ενέργειές της. Αλλά όταν η Εσφένι επιτίθεται στην Τσάιναταουν, αναγκάζεται να αποσυρθεί σε ένα υπόγειο καταφύγιο και χωρίζεται από τον Τομ. Μετά τη μάχη, η Αν καλείται σε δράση όταν μαθαίνει ότι η Μάγκι έχει παραλύσει από την επίθεση της Εσφένι και χρειάζεται άμεση θεραπεία. Μαθαίνει για μια πειραματική θεραπεία που περιλαμβάνει τη χρήση λίπους από το υγρό της Ντένι για να θεραπεύσει τη Μάγκι, αλλά η διαδικασία είναι ανεπιτυχής. Ο Μπεν προτείνει στην Αν να χρησιμοποιήσει τις αιχμές του και να μεταμοσχεύσει μερικές στη Μέγκι, αλλά η Αν θέλει πρώτα την άδεια της Μέγκι. Ο Χαλ ξεγελά την Άννα να κάνει τη θεραπεία και με τη βοήθεια και την τεχνολογία του Βολμ αντιμετωπίζει με επιτυχία την παράλυση της Μάγκι.
Πιστεύοντας ότι το Beamer μπορεί να βοηθήσει στον πόλεμο ενάντια στους Εσφένι, η Αν αποφασίζει να συμμετάσχει σε μια μικρή ομάδα για να ανακτήσει μια κρυφή μνήμη ανεφοδιασμού Volm, την οποία ο Κότσιζ υπόσχεται ότι θα βοηθήσει στην ανακάλυψη του Μπίμερ. Ωστόσο, η Αν έρχεται αντιμέτωπη με μια επίθεση με επικεφαλής τον Κεντ Μάτθιους και έρχεται να βοηθήσει τον Τομ, αλλά επιστρέφει στην Τσάιναταουν με την ομάδα.
Πέμπτη σεζόν
Η Αν συνεχίζει να παλεύει με τους Εσφένι που είναι πλέον ανοργάνωτοι και χωρίς τη μηχανοποιημένη υποστήριξή τους. Ο Τομ επιστρέφει από το διάστημα με τη βοήθεια του Μεγάλου Εχθρού των Εσφένι, του Ντόρνια, αλλά ο Λέξι πεθαίνει στην επίθεση στον πυρήνα της εξουσίας. Η Αν βοηθά τον Τομ καθώς συγκεντρώνει τις πολιτοφυλακές σε όλο τον κόσμο για μια παγκόσμια αντεπίθεση στις βάσεις Espheni, με τις πολιτοφυλακές στις Ηνωμένες Πολιτείες να βαδίζουν στην Ουάσιγκτον. Αφού συνδέθηκε με μια πολιτοφυλακή γνωστή ως η 14η Βιρτζίνια, η αντίσταση μαθαίνει από μια συσκευή επικοινωνίας Esfeni ότι οι Επικυρίαρχοι υπηρετούν μια βασίλισσα. Η Αν ενεργεί ως μέρος της ομάδας κρούσης που κατευθύνεται προς το Μνημείο του Λίνκολν για να σκοτώσει τη βασίλισσα. Όταν έρχεται αντιμέτωπη με τον Τομ σχετικά με αυτό, του λέει ότι είναι για άλλη μια φορά έγκυος. Καθώς περνούν το δρόμο τους μέσα από τις σήραγγες, τα νεογνά ξυπνούν και ο Υπολοχαγός Λύκος τα σκοτώνει με έναν εκτοξευτή χειροβομβίδων. Άγνωστη σε κανέναν άλλον, η Αν χτυπιέται από σκάγια από την έκρηξη και τραυματίζεται θανάσιμα. Η Αν κρατά τον τραυματισμό της από την υπόλοιπη ομάδα καθώς αναζητούν άλλη διέξοδο από τις σήραγγες, έχοντας αποκοπεί από τον Τομ. Λίγο αφότου βγαίνουν έξω, η Anne καταρρέει και λέει στον Γουίβερ να συνεχίσει χωρίς αυτήν. Ο Γουίβερ και η υπόλοιπη ομάδα προσπαθούν απεγνωσμένα να σώσουν την Άννα, αλλά εκείνη πεθαίνει από τα τραύματά της, βλέποντας την Εσφένι να καταστρέφεται. Ο Μπεν φέρνει τον Τομ, ο οποίος μόλυνε τους Εσπένι με το όπλο μέσω της βασίλισσάς τους στην Άννα και εκείνος μένει συντετριμμένος από τον θάνατό της. Θυμούμενος πώς τον έσωσε η Ντόρνια, ο Τομ κουβαλάει την Άννα στην παραλία όπου είχε δει για τελευταία φορά τη Ντόρνια και τους παρακαλεί να σώσουν την Αν αφού τους πήρε την εκδίκησή τους. Ένας θανάσιμα τραυματισμένος Τζον Πόουπ φτάνει, αλλά βλέποντας τη θλίψη του Tom για το θάνατο της Αν, αφήνει τη δική του εκδίκηση και πεθαίνει από τις πληγές του. Η Ντόρνια ανασταίνει την Αν και το μωρό της και την αποκαθιστά στον Τομ. Μήνες αργότερα, μια εμφανώς έγκυος Αν παρακολουθεί την ομιλία του Τομ στο ανακατασκευασμένο Μνημείο του Λίνκολν, όπου μια ενωμένη πλέον ανθρωπότητα έχει συγκεντρωθεί για να επιλέξει έναν νέο ηγέτη.
Καστ
Ο Μπλούντγκουντ προβλήθηκε στο Falling Skies τον Ιούλιο του 2009. Ο Μπλούντγκουντ δε χρειάστηκε να περάσει από οντισιόν για τον ρόλο. Έλαβε το σενάριο και της πρότειναν τον ρόλο. Ο Μπλούντγκουντ πρόσθεσε ότι η απεικόνιση ενός γιατρού την ενθουσίασε. «Μου άρεσε η ιδέα να κάνω τον γιατρό και να αποκλίνω από κάτι που είχα ήδη κάνει», είπε.
Ταμάρα Μπίκοβα
Η Ταμάρα Μπίκοβα (ρωσικά: Тамара Владимировна Быкова, γεν. Ροστόφ-να-Ντόνου, Σοβιετική Ένωση, 21 Δεκεμβρίου 1958) είναι Σοβιετική / Ρωσίδα πρώην αθλήτρια του άλματος εις ύψος. Κατά τη διάρκεια της καριέρας της κατέρριψε τρεις φορές το παγκόσμιο ρεκόρ στον ανοικτό στίβο.
Η μητέρα της ήταν Ελληνίδα, ενώ ο πατέρας της υπήρξε βετεράνος στρατιωτικός του Δευτέρου Παγκοσμίου Πολέμου, παρασημοφορηθείς από το Σοβιετικό Κράτος. Κατά τη διάρκεια της αθλητικής της σταδιοδρομίας κατέκτησε 8 διεθνή μετάλλια σε Ολυμπιακούς Αγώνες, Παγκόσμια και Ευρωπαϊκά Πρωταθλήματα στίβου (1982 – 1991). Ήταν τρίτη Ολυμπιονίκης στη Σεούλ το 1988. Έχει ατομικό ρεκόρ 2,05 μ., επίδοση που πέτυχε στις 22 Ιουνίου του 1984, και ήταν τότε παγκόσμιο ρεκόρ.
Η Μπίκοβα ξεκίνησε τον αθλητισμό σε ηλικία 16 ετών στο σύλλογο του Ροστόφ, με πρώτο προπονητή στο ύψος τον Ευγένι Ζογκορούλιν, με τον οποίο πέτυχε άμεσα, επίδοση 1,50 μ. Ακολούθως την ανέλαβε ο Βαλεντίν Κοντάγεφ. Ήταν ένατη στην Ολυμπιάδα της Μόσχας (1980), δεύτερη στο Παγκόσμιο Πρωτάθλημα του 1981, 3η στην Πανεπιστημιάδα της ίδιας χρονιάς, 2η στους Ευρωπαϊκό Πρωτάθλημα Στίβου της Αθήνας (1982), ενώ την ίδια χρονιά έγινε κάτοχος του ρεκόρ στην ΕΣΣΔ στο ύψος ανοικτού στίβου, με επίδοση 1,98 μ. Το 1983 στο Παγκόσμιο Πρωτάθλημα Κλειστού Στίβου στη Βουδαπέστη, πέτυχε παγκόσμιο ρεκόρ με άλμα 2,03 μ. Έχει σπουδάσει Παιδαγωγική στο Πανεπιστήμιο του Ροστόφ.
Πηγές
Κατηγορία:Άλτες του ύψους Κατηγορία:Σοβιετικοί αθλητές του στίβου Κατηγορία:Σοβιετικοί Ολυμπιονίκες Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Παγκόσμιοι πρωταθλητές στίβου Κατηγορία:Χάλκινοι Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 1980 Κατηγορία:Αθλητές του στίβου στους Θερινούς Ολυμπιακούς Αγώνες 1988 Κατηγορία:Αθλητές του στίβου στη Θερινή Πανεπιστημιάδα 1983
Προγόμφιος
thumb|right|200px|Τα δόντια: 1. Τομείς 2. Κυνόδοντες 3. Προγόμφιοι (1ος και 2ος) 4. Γομφίοι (1ος, 2ος, φρονιμίτης) Οι Προγόμφιοι (όπως και οι γομφίοι) έχουν σχετικά πλατιά μασητική επιφάνεια, γιατί ο ρόλος τους είναι να αλέθουν την τροφή.
Προγόμφιοι των ανθρώπων
Συνολικά ο άνθρωπος έχει 8 μόνιμους προγομφίους. Οι τέσσερις πρώτοι προγόμφιοι ανατέλλουν πρώτοι και έπειτα ακολουθούν οι τέσσερις δεύτεροι προγόμφιοι. Στη νεογιλή οδοντοφυΐα δεν υπάρχουν προγόμφιοι παρά μόνον γομφίοι.
Παραπομπές
Κατηγορία:Δόντια
Χειμέριος ύπνος
Σε χειμέριο ύπνο πέφτουν κάποια από τα ομοιόθερμα ζώα (αυτά που διατηρούν σταθερή τη θερμοκρασία του σώματός τους), όπως η αρκούδα, επειδή την εποχή αυτή είναι δύσκολο να εξασφαλίσουν την αναγκαία τροφή που τους χρειάζεται.
Παραπομπές
Κατηγορία:Ζωολογία Κατηγορία:Φυσιολογία ζώων Κατηγορία:Ύπνος
Βρέλο (Πάντελεϊ)
Το Βρέλο (σερβικά κυριλλικά: Врело) είναι χωριό της Σερβίας, ευρισκόμενο εντός του Δήμου του Πάντελεϊ και εντός του εδάφους της Πόλεως του Νις, η οποία ευρίσκεται εντός του Διαμερίσματος της Νίσαβα. Κατά την απογραφή του 2011, αριθμούσε 224 κατοίκους.
Εξωτερικοί Σύνδεσμοι
Κατηγορία:Οικισμοί του Νις
Μπρένιτσα
Η Μπρένιτσα (σερβικά κυριλλικά: Бреница) είναι χωριό της Σερβίας, ευρισκόμενο εντός του Δήμου του Πάντελεϊ και εντός του εδάφους της Πόλεως του Νις, η οποία ευρίσκεται εντός του Διαμερίσματος της Νίσαβα. Κατά την απογραφή του 2011, αριθμούσε 512 κατοίκους.
Εξωτερικοί Σύνδεσμοι
Κατηγορία:Οικισμοί του Νις
Σακελλαρίδης
Το ελληνικό επώνυμο Σακελλαρίδης, που ετυμολογικώς σημαίνει τον γιο ή απόγονο κάποιου σακελλάριου, μπορεί να αναφέρεται σε κάποιο από τα παρακάτω πρόσωπα:
Αλμπονέζε
Το Αλμπονέζε (ιταλικά: Albonese) είναι ιταλικός δήμος στην Επαρχία της Παβίας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Παβίας
Ούλρικε Μάιφαρτ
Η Ούλρικε Μάιφαρτ (γερμανικά: Ulrike Meyfarth, μετέπειτα Νάσε-Μάιφαρτ, Nasse-Meyfarth, γεννήθηκε 4 Μαΐου 1956) είναι Γερμανίδα πρώην αθλήτρια του ύψους και δις χρυσή Ολυμπιονίκης του αγωνίσματος. Είναι η νεότερη χρυσή ολυμπιονίκης του αθλήματος (κάτι που πέτυχε το 1972) αλλά και η (τότε) μεγαλύτερη (το 1984). Έχει ανακηρυχθεί τέσσερις φορές αθλήτρια της χρονιάς στη χώρα της, από το 1981 έως το 1984, περισσότερες από οποιοδήποτε άλλη.
Βιογραφία
Ξεκίνησε τον αθλητισμό σε παιδική ηλικία, αρχικά με την ενόργανη γυμναστική, αλλά η γρήγορη αύξηση του ύψους της την οδήγησε στην κολύμβηση. Άρχισε να ασχολείται με το άλμα εις ύψος εντελώς δοκιμαστικά σε ηλικία 12 ετών και προόδευσε με εκπληκτικό τρόπο: στα δεκατέσσερά της, πέρασε τα 1,68 μέτρα και ένα χρόνο αργότερα έφτασε στα 1,80 μέτρα. Το 1971 όταν ήταν μόλις 15 ετών, κατατάχθηκε δεύτερη στο εθνικό πρωτάθλημα και την επόμενη χρονιά προκρίθηκε ως τρίτο μέλος της (τότε) δυτικογερμανικής αποστολής για την Ολυμπιάδα του Μονάχου του 1972. Ήταν από τις πρώτες αθλήτριες που χρησιμοποίησαν τη νέα τεχνική στο άλμα εις ύψος (Φόσμπερι φλοπ), η οποία εγκαινιάσθηκε από τον Αμερικανό άλτη στην διοργάνωση της Πόλης του Μεξικού το 1968.
Η Μάιφαρτ ήταν ακόμα μαθήτρια λυκείου από την Κολωνία-Ροντενκίρχεν που είχε ξεκινήσει το άλμα εις ύψος τρία χρόνια νωρίτερα και ήθελε να απολαύσει τους πρώτους της αγώνες. Ήδη ψιλόλιγνη (1,84 μ., 70 κιλά), είχε ατομικό ρεκόρ 1,85 μέτρα δεν συγκέντρωνε πολλές πιθανότητες διάκρισης στον τελικό της 4ης Σεπτεμβρίου. Ήταν τότε ακριβώς 16 ετών και 122 ημερών. Ωστόσο, ξεπερνώντας κατά πέντε εκατοστά την επίδοσή της, αναδείχθηκε χρυσή ολυμπιονίκης με άλμα στα 1,90 μέτρα. Πρόσθεσε δύο ακόμη εκατοστά (1,92 μ.) και ισοφάρισε έτσι το παγκόσμιο ρεκόρ της Βουλγάρας Γιορντάνκα Μπλαγκόεβα που ήταν δεύτερη. Ήταν η νεότερη ολυμπιονίκης στα αγωνίσματα στίβου σε ατομικό επίπεδο. Για δεύτερη συνεχή Ολυμπιάδα, προς μεγάλη έκπληξη μία έφηβη είχε κατακτήσει το πρώτο σκαλί του βάθρου στο άλμα εις ύψος γυναικών.
Η απρόσμενη επιτυχία της θεωρήθηκε η πιο σημαντική επιτυχία της διοργανώτριας χώρας Δυτικής Γερμανίας, δημιούργησε προσδοκίες για μεγάλη σταδιοδρομία αλλά η συνέχεια δεν ήταν η αναμενόμενη: κατέλαβε μόλις την έβδομη θέση στο Ευρωπαϊκό Πρωτάθλημα της Ρώμης το 1974 (1,85 μ.), ενώ στους Ολυμπιακούς Αγώνες του Μόντρεαλ το 1976, δεν κατάφερε καν να περάσει το ύψος της πρόκρισης στον τελικό (1,80 μ.). Την ταλαιπώρησε για σημαντικό χρονικό διάστημα πρόβλημα τραυματισμού (χρόνια τενοντίτιδα). Οι αποτυχίες της αυτές την οδήγησαν σε αλλαγές στην αθλητική της πορεία, μεταξύ των οποίων και συλλόγου. Η Μάιφαρτ απείχε της αγωνιστικής δραστηριότητας για δύο χρόνια και επέστρεψε στις μεγάλες επιτυχίες το 1982, κατακτώντας το Ευρωπαϊκό Πρωτάθλημα Κλειστού Στίβου και Ανοικτού Στίβου, ενώ σημείωσε και παγκόσμιο ρεκόρ, με άλμα 2,02 μ. στους αγώνες της Αθήνας. Στον τελικό του Ευρωπαϊκού Πρωταθλήματος στις 8 Σεπτεμβρίου πέρασε όλα τα ύψη με την πρώτη προσπάθεια και τα 2,00 μέτρα, ισοφαρίζοντας το ρεκόρ Δυτικής Γερμανίας που είχε σημειώσει στο εθνικό πρωτάθλημα του Μονάχου επτά εβδομάδες νωρίτερα. Με τον πήχη στα 2,02 μέτρα, το έριξε δύο φορές, αλλά στην τρίτη της προσπάθεια - το δέκατο άλμα στον αγώνα - πέτυχε την κατάρριψη του παγκοσμίου ρεκόρ που κατείχε η Ιταλίδα Σάρα Σιμεόνι (τρίτη σε εκείνο τον αγώνα) από την προηγούμενη διοργάνωση της Πράγας. Στη συνέχεια, είχε τρεις ανεπιτυχείς προσπάθειες στα 2,04 μέτρα, αλλά η ευφορία της επανόδου στην κορυφή μέσα σε ένα στάδιο 75.000 θεατών που την επευφημούσε, της στέρησε την απαιτούμενη αυτοσυγκέντρωση. Το 1983 ήταν δεύτερη πίσω από τη Σοβιετική Ταμάρα Μπίκοβα στο πρώτο Παγκόσμιο Πρωτάθλημα Στίβου στο Ελσίνκι (επίδοση 1,99 μέτρα ), την οποία είχε κερδίσει στο Ευρωπαϊκό, ένα χρόνο πριν. Στο Ευρωπαϊκό Κύπελλο Στίβου του 1983 στις 21 Αυγούστου στο Λονδίνο, κατέρριψε και πάλι το παγκόσμιο ρεκόρ με επίδοση 2,03 μέτρα, την καλύτερη της καριέρας της.